ai4bharat/Pralekha huggingface dataset:
பிரதமர் அலுவலகம்
முதலாவது இந்தியா- மத்திய ஆசியா உச்சி மாநாடு
முதலாவது இந்தியா – மத்திய ஆசிய உச்சி மாநாட்டை பிரதமர் திரு.நரேந்திர மோடி, காணொலிக்காட்சி மூலம் ஜனவரி 27, 2022-ல் நடத்த உள்ளார். இதில், கசகஸ்தான், கிர்கிஸ் குடியரசு, தஜிகிஸ்தான், துர்க்மெனிஸ்தான், உஸ்பெகிஸ்தான் நாடுகளின் அதிபர்கள் கலந்துகொள்கின்றனர். இந்தியா மற்றும் மத்திய ஆசிய நாடுகளின் தலைவர்களுக்கு இடையே முதல்முறையாக இதுபோன்ற கூட்டம் நடைபெறுகிறது.
இந்தியாவின் விரிவாக்கம் செய்யப்பட்ட அண்டை நாடுகளாக உள்ள மத்திய ஆசிய நாடுகளுடன் இந்தியாவின் நல்லுறவு வளர்ந்துவருவதை முதலாவது இந்தியா- மத்திய ஆசிய உச்சி மாநாடு வெளிப்படுத்துகிறது. கடந்த 2015-ம் ஆண்டில் அனைத்து மத்திய ஆசிய நாடுகளுக்கும் வரலாற்றுச் சிறப்பு மிக்க பயணத்தை பிரதமர் திரு.நரேந்திர மோடி மேற்கொண்டார். இதனைத் தொடர்ந்து, இருதரப்பு அளவிலும், பல்முனை அமைப்புகளிலும் உயர்மட்ட பரிமாற்றங்கள் நடைபெற்று வருகின்றன.
இந்தியா- மத்திய ஆசியா இடையே வெளியுறவு அமைச்சர்கள் மட்டத்திலான பேச்சுவார்த்தை தொடங்கியதைத் தொடர்ந்து, புதுதில்லியில் கடந்த ஆண்டு டிசம்பர் 18 முதல் 20-ம் தேதிவரை 3-வது கூட்டம் நடைபெற்றது. இது இந்தியா-மத்திய ஆசியா இடையேயான நல்லுறவுக்கு ஊக்கம் அளித்துள்ளது. ஆப்கானிஸ்தான் விவகாரம் தொடர்பாக புதுதில்லியில் நவம்பர் 10, 2021-ல் நடைபெற்ற பிராந்திய பாதுகாப்பு பேச்சுவார்த்தையில் மத்திய ஆசிய நாடுகளைச் சேர்ந்த தேசிய பாதுகாப்புக் கவுன்சிலின் செயலாளர்கள் கலந்துகொண்டனர். இது ஆப்கானிஸ்தான் விவகாரத்தில் பொதுவான பிராந்திய நிலைப்பாட்டை வெளிப்படுத்தியது.
முதலாவது இந்தியா – மத்திய ஆசிய உச்சி மாநாட்டின்போது, இந்தியா- மத்திய ஆசிய நாடுகளுக்கு இடையேயான நல்லுறவை புதிய உச்சத்துக்கு கொண்டுசெல்வதற்கான நடவடிக்கைகள் குறித்து தலைவர்கள் விவாதிப்பார்கள் என்று எதிர்பார்க்கப்படுகிறது. மாறிவரும் பிராந்தியப் பாதுகாப்பு சூழ்நிலையில், பிராந்திய மற்றும் சர்வதேச நலன்சார்ந்த விவகாரங்கள் குறித்து கருத்துக்களை பரிமாறிக் கொள்வார்கள் என்றும் எதிர்பார்க்கப்படுகிறது.
இந்தியா-மத்திய ஆசியா இடையேயான நல்லுறவை விரிவாக்கம் செய்வதற்காக இந்தியா மற்றும் மத்திய ஆசிய நாடுகளின் தலைவர்கள் அளிக்கும் முக்கியத்துவத்தின் வெளிப்பாடாக இந்த உச்சி மாநாடு அமைந்துள்ளது.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்படத் திருவிழாவில் “படைப்புகளின் எதிர்காலம்” என்ற அமர்வில் பிரபல இசையமைப்பாளர் ஏ. ஆர். ரகுமான் உள்ளிட்டோர் பேச்சு
செயற்கை நுண்ணறிவு, ஏ.ஆர். ரகுமானுக்கு மாற்றாக அமையுமா?
கோவாவில் நடைபெற்று வரும் 53- வது இந்திய சர்வதேச திரைப்படத் திருவிழாவை முன்னிட்டு நடைபெற்ற கலந்துரையாடல் நிகழ்ச்சியில் பிரபல இசையமைப்பாளர் ஏ. ஆர். ரகுமானிடம் கேட்கப்பட்ட இந்த கேள்விக்கு, “நான் செயற்கை நுண்ணறிவு தான்”, என்று அவர் பதிலளித்தார்.
“படைப்புகளின் எதிர்காலம்” என்ற தலைப்பில் நடைபெற்ற கலந்துரையாடலின் போது பேசிய ஏ. ஆர். ரகுமான், மெட்டாவெர்ஸ் போன்ற தொழில்நுட்பங்கள், ஒருவர் தமது அடையாளத்தை வெளிப்படுத்தாமல், முழுவதும் செயல்படுவதற்கு வழிவகை செய்யும் என்று கூறினார். தொழில்நுட்பத்திற்கும் மனித மாண்புகளுக்கும் இடையே உள்ள முரண்பாடுகள் குறித்த கேள்விக்கு, தொழில்நுட்ப சவால்களை எதிர்கொள்வதற்கு மனித சமூகத்தின் அடிப்படை மாண்புகள் வலுவாக இருக்க வேண்டும் என்று ஏ. ஆர். ரகுமான் பதில் அளித்தார்.
தமது இசைப் பயணத்தை செயற்கை நுண்ணறிவின் பாதைக்கு ஒப்பாக கூறிய அவர், “எனது பயணத்தை தென்னிந்திய, நாட்டுப்புற மற்றும் பழங்குடி இசையுடன் தொடங்கி, அதன் பிறகு ஆப்பிரிக்க மற்றும் ஹாலிவுட் இசைக்கு முன்னேறினேன். மேம்பட்ட தொழில்நுட்பத்தால் செயற்கை நுண்ணறிவு வளர்ச்சி அடைவதைப் போல இசையமைப்பாளராக நான் படிப்படியாக முன்னேறி, வளர்ச்சி அடைந்தேன்”, என்று தெரிவித்தார்.
செயற்கை நுண்ணறிவு, ரோபோட்டிக்ஸ் போன்ற தொழில்நுட்பங்களில் பிரபலமான பிரணவ் மிஸ்ட்ரி, சர்வதேச அளவில் புகழ்பெற்ற பிரபல இயக்குநர் சேகர் கபூர் ஆகியோரும் இந்த அமர்வில் கலந்து கொண்டு பேசினார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1879426
தொழிலாளர் மற்றும் வேலைவாய்ப்பு அமைச்சகம்
மத்திய அமைச்சர் திரு.பூபேந்தர் யாதவ் வேலை வாய்ப்பு முகாமில் தேர்வானவர்களுக்கு பணி நியமன ஆணைகளை வழங்கினார்
மத்தியப் பிரதேசத்தின் போபாலில் மத்திய தொழிலாளர் மற்றும் வேலைவாய்ப்புத்துறை அமைச்சகத்தின் சார்பில் 2023 மே 27 முதல் 29 வரை வேலை வாய்ப்பு முகாம் நடைபெற்றது. இந்த முகாமின் முடிவில், மத்தியப் பிரதேச முதலமைச்சர் திரு.சிவராஜ் சிங் சவுகான், மத்திய தொழிலாளர், வேலைவாய்ப்பு, சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு.பூபேந்தர் யாதவ் ஆகியோர் தேர்வு செய்யப்பட்டவர்களுக்கு பணி நியமன ஆணைகளை வழங்கினர்.
இந்த முகாமில் எம்ஆர்ஃப் டயர்ஸ், எல்&டி உட்பட 107 முன்னணி நிறுவனங்கள் பங்கேற்றன. உதவிப் பேராசிரியர்கள், மின் பொறியாளர், தகவல் தொழில்நுட்ப வல்லுநர் உள்பட பல்வேறு வேலைகளுக்கு நேர்காணல் நடைபெற்றது. 630-க்கும் மேற்பட்டோர் உடனடியாக வேலைக்குத் தேர்வான நிலையில், 1000-க்கும் மேற்பட்டோர் அடுத்த சுற்றுக்குத் தேர்வாகினர்.
சமூகப் பாதுகாப்பு திட்டங்கள் குறித்து அமைப்புசாரா தொழிலாளர்களுக்கு விழிப்புணர்வு ஏற்படுத்தும் வகையில் தொழிலாளர் வருங்கால வைப்பு நிதி அமைப்பு, பணியாளர்கள் மாநில காப்பீட்டுக் கழகம், கட்டடம் மற்றும் பிற கட்டுமானத் தொழிலாளர்கள் நல வாரியம் சார்பில் அரங்குகள் அமைக்கப்பட்டன. இதில் சுமார் 2,000 தொழிலாளர்கள் கலந்து கொண்டு அரசின் பல்வேறு நலத்திட்டங்களில் பதிவு செய்தனர். சுமார் 200 தொழிலாளர்கள் இஎஸ்ஐஎஸ் மூலம் உடல்நலப் பரிசோதனை செய்து கொண்டனர். மத்தியப் பிரதேச முதலமைச்சர் திரு.சிவராஜ் சிங் சவுகான், மத்திய அமைச்சர் திரு.பூபேந்தர் யாதவ் ஆகியோர் பயனாளிகளுக்கு சான்றிதழ்களை வழங்கினர்.
சுகாதாரம் மற்றும் குடும்ப நலத்துறை அமைச்சகம்
கோவிட் 19 குறித்த தற்போதைய நிலவரம்
வீட்டிலேயே தயாரிக்கப்பட்ட முகம் மற்றும் வாய் பாதுகாப்புக் கவசங்களைப் பயன்படுத்துவது குறித்து, மத்திய சுகாதார மற்றும் குடும்ப நலத்துறை அமைச்சகம் அறிவுரை ஒன்றை வெளியிட்டுள்ளது.
கோவிட் 19 தொற்று உள்ளவர்களாக இதுவரை கண்டறியப்பட்டுள்ளவர்களின் வயது அடிப்படையிலான புள்ளி விவரங்களை ஆராய்கையில் பின்வரும் விவரங்கள் புலனாகின்றன:
-
- 08.6 1% பூஜ்யம் முதல் 20 வயதுக்குட்பட்டவர்கள்
-
- 41.88% 21 முதல் 40 வயதுக்குட்பட்டவர்கள்
-
- 32.82 % 41 முதல் 60 வயதுக்குட்பட்டவர்கள்
-
- 16.6 9% அறுபது வயதுக்கு மேற்பட்டவர்கள்
இதுவரை 2902 பேருக்கு நோய் இருப்பது உறுதிப்படுத்தப்பட்டுள்ளது. 68 பேர் உயிரிழந்துள்ளனர் என்று தெரிவிக்கப்பட்டுள்ளது. 183 பேர் சிகிச்சைக்குப்பின் குணமடைந்து மருத்துவமனைகளில் இருந்து அனுப்பப்பட்டுவிட்டனர். தெரிவிக்கப்பட்டுள்ள 2902 நோயாளிகளில், 1023 பேர் தப்ளிகி ஜமாத் நிகழ்வுடன் தொடர்புடையவர்கள். தமிழ்நாடு, டில்லி, ஆந்திரப்பிரதேசம், அசாம், ஜம்மு-காஷ்மீர், ராஜஸ்தான், தெலுங்கானா, அந்தமான் நிக்கோபார் தீவுகள், அருணாச்சல பிரதேசம், ஹரியானா, ஹிமாச்சல், ஜார்கண்ட், கர்நாடகா, கேரளா, மகாராஷ்டிரா, உத்தரகண்ட், உத்தரப்பிரதேசம் உட்பட 17 பதினேழு மாநிலங்களைச் சேர்ந்தவர்கள்.
(
சுகாதாரம் மற்றும் குடும்ப நலத்துறை அமைச்சகம்
2020-21 கல்வியாண்டு மருத்துவ சேர்க்கையில் ‘கொவிட் போராளிகளின் வாரிசு' என்னும் புதிய பிரிவு அறிமுகம்
வரும் 2020-21 கல்வியாண்டில் மத்திய இருப்பின் எம்பிபிஎஸ் இடங்களின் கீழ் மருத்துவச் சேர்க்கையில் ‘கொவிட் போராளிகளின் வாரிசு' என்ற புதிய பிரிவை அறிமுகப்படுத்த அரசு முடிவெடுத்திருப்பதாக மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்தன் அறிவித்துள்ளார்.
கொவிட் சிகிச்சை மற்றும் மேலாண்மையில், கொவிட் போராளிகளின் சிறப்பான பங்களிப்பைப் போற்றும் வகையிலும் அவர்களை கௌரவிக்கும் நோக்கத்துடனும் இந்த முடிவு எடுக்கப்பட்டுள்ளதாக அமைச்சர் கூறினார். “தங்களது கடமை மற்றும் மனிதநேயத்தை காப்பதற்காக தன்னலம் பாராமல் முழு ஈடுபாட்டுடன் பணியாற்றும் கொவிட் போராளிகளின் தியாகத்தை இது கௌரவிக்கும்” என்று அவர் குறிப்பிட்டுள்ளார்.
மத்திய இருப்பின் இடங்களின் மூலம் கொவிட்-19 காரணமாக தங்கள் இன்னுயிரை நீத்த அல்லது கொவிட்-19 சம்பந்தமான பணியின்போது விபத்தினால் உயிரிழந்தோரின் வாரிசுகள் தேர்வு செய்யப்படுவார்கள்.
ரூ.50 லட்சம் தொகுப்பிலான ஆயுள் காப்பீட்டுத் திட்டத்தை போராளிகளுக்கு அறிவித்த போது, இந்திய அரசு கொவிட் போராளிகள் குறித்த விளக்கத்தை அறிவித்துள்ளதை அமைச்சர் நினைவு கூர்ந்தார். “கொவிட் போராளிகள் என்போர், கொவிட் நோய் தொற்றினால் பாதிக்கப்பட்டோருடன் நேரடித் தொடர்பிலோ அல்லது நோய் தொற்று பாதிக்கும் அபாயம் உள்ள சமூக சுகாதாரப் பணியாளர்கள் உள்ளிட்ட பொது சுகாதாரத் துறையினர் ஆவர். தனியார் மருத்துவ ஊழியர் மற்றும் ஓய்வு பெற்ற/ தன்னார்வலர்/ உள்ளூர் நகர்மன்ற அமைப்பினர்/ ஒப்பந்ததாரர்கள்/ தினக்கூலி தொழிலாளர்கள்/ மத்திய மாநில மருத்துவமனைகள்/ மத்திய/ மாநில/ யூனியன் பிரதேசங்களின் கீழ் இயங்கும் தன்னாட்சி மருத்துவமனைகள்/ எய்ம்ஸ் மற்றும் தேசிய முக்கியத்துவம் வாய்ந்த நிறுவனங்கள்/கொவிட்-19 தொடர்பான சிகிச்சைகள் வழங்கும் மத்திய அரசு மருத்துவமனைகள் ஆகியவற்றில் ஒப்பந்த சேவை புரியும் பணியாளர்கள் ஆகியோர் இதில் அடங்குவர்” என்று அமைச்சர் தெரிவித்துள்ளார். இந்தப் பிரிவினருக்கான தகுதிகள் குறித்து மாநில/ யூனியன் பிரதேச அரசுகள் வெளியிடும் என்றும் அவர் தெரிவித்துள்ளார்.
கல்வியாண்டு 2020-21ல் மத்திய இருப்பின் 5 எம்பிபிஎஸ் இடங்கள் இந்தப் பிரிவுக்காக ஒதுக்கப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1673965
•••••••
((Visitor Counter : 217
ரசாயனம் மற்றும் உரங்கள் அமைச்சகம்
திரவ மருத்துவ பிராணவாயுவின் விலையை குறைக்க தேசிய மருந்து விலை நிர்ணய ஆணையம் களத்தில் இறங்கியது
தற்போதைய கொவிட்-19 நிலைமையின் காரணமாக மருத்துவ பிராணவாயுக்கான தேவை நாடு முழுவதும் அதிகரித்துள்ளதால், அது தங்குதடையில்லாமல் கிடைப்பது மிகவும் அவசியமாகிறது.
பல்வேறு மாநிலங்கள்/யூனியன் பிரதேசங்கள் மருத்துவ பிராணவாயுவின் விநியோகத்துக்காக மற்ற மாநிலங்கள்/யூனியன் பிரதேசங்களை நம்பியுள்ளன.
ஒரு நாளைக்கு 750 மெட்ரிக் டன்களாக இருந்த மருத்துவ பிராணவாயுவின் தேவை, தற்போது நான்கு மடங்காக, அதாவது ஒரு நாளைக்கு 2800 மெட்ரிக் டன்களாக உயர்ந்துள்ளது.
2020 செப்டம்பர் 23 தேதியிட்ட கடிதத்தின் மூலம், திரவ மருத்துவ பிராணவாயு மற்றும் பிராணாவாயு உருளைகள் தாராளமாக கிடைத்தல் மற்றும் அவற்றின் விலைக் கட்டுக்குள் இருப்பதை உறுதி செய்யுமாறு தேசிய மருந்து விலை நிர்ணய ஆணையத்தை மத்திய சுகாதாரம் மற்றும் குடும்ப நல அமைச்சகம் கேட்டுக்கொண்டது.
இதைத் தொடர்ந்து, 2020 செப்டம்பர் 25 அன்று நடைபெற்ற அசாதாரண கூட்டத்தில், பொது நலனை கருத்தில் கண்டு, திரவ பிராணவாயுவின் விலையை  ஒரு கியுபிக் மீட்டருக்கு ரூ 15.22  என்றும் மருத்துவ பிராணவாயு உருளையின் விலையை ஒரு கியுபிக் மீட்டருக்கு ரூ 25.71  என்றும் அதிகபட்சமாக நிர்ணயிப்பது என்று முடிவெடுக்கப்பட்டது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1659266
(Visitor Counter : 182
பிரதமர் அலுவலகம்
உலகச் சுகாதார தினம்: பிரதமர் வாழ்த்து!
உலகச் சுகாதார தினத்தையொட்டி பிரதம மந்திரி திரு. நரேந்திர மோடி நாட்டு மக்களுக்குத் தமது வாழ்த்துகளைத் தெரிவித்துள்ளார்.
பிரதமர் தனது வாழ்த்துச் செய்தியில், “மானுட மேம்பாட்டுக்கு நல்ல ஆரோக்கியம் சுகாதாரம் அடித்தளம் ஆகும். இந்த உலக சுகாதார தினத்தில், அனைவரும் மிகச் சிறந்த உடல்நலத்துடன் வளர்ச்சியின், புதிய உயரங்களைத் தொடர்ந்து எட்டுவதற்கு வாழ்த்துகிறேன்.
“உலக சுகாதாரம்: எல்லோருக்கும் எல்லா இடத்திலும்” என்று உலகச் சுகாதார நிறுவனமும் இதர நிறுவனங்களும் தேர்ந்தெடுத்துள்ள கருத்துருவை நான் வரவேற்கிறேன். அனைவருக்கும் சுகாதாரத்துக்கான இந்தத் தேடலே “ஆயுஷ்மான் பாரத்” என்ற மிகப் பெரிய சுகாதார நலத் திட்டத்தை உருவாக்கத் தூண்டுகோலாக அமைந்தது” என்று குறிப்பிட்டார்.
சிறப்பு சேவைகள் மற்றும் கட்டுரைகள்
ஐஐடி சென்னை - பர்மிங்காம் பல்கலைக்கழகம் இணைந்து வழங்கும் புதிய முதுநிலை படிப்புகளுக்கு மாணவர்கள் விண்ணப்பிக்கலாம்
தேர்வு செய்யப்படும் மாணவர்கள் இரு பல்கலைக்கழகங்களாலும் வழங்கப்படும் பட்டத்தைப் பெறுவதோடு இரு கல்லூரிகளிலும் பயிலலாம்.
அவர்கள் கணிசமான ஆய்வுத் திட்டத்தையும் மேற்கொள்வார்கள்
மாணவர்கள் https://ge.iitm.ac.in/birmingham/ என்ற இணையதளத்தில் விண்ணப்பிக்கலாம்
இந்திய தொழில்நுட்பக் கழகமும் , பர்மிங்காம் பல்கலைக்கழகமும் இணைந்து தரவு அறிவியல் மற்றும் செயற்கை நுண்ணறிவு ஆகியவற்றில் புதிய முதுநிலைப் படிப்புகளுக்கான விண்ணப்பங்களை வரவேற்கின்றன.
தேர்வு செய்யப்படும் மாணவர்கள் இரு பல்கலைக்கழகங்களாலும் வழங்கப்படும் பட்டத்தைப் பெறுவதோடு, பர்மிங்காம் மற்றும் சென்னையில் படிக்கலாம். அவர்கள் ஆராய்ச்சித் திட்டத்தையும் மேற்கொள்வர். இதர சர்வதேச படிப்புகளுக்கான கட்டணத்தை விட இதற்கான கட்டணம் குறைவாகும். விண்ணப்பிப்பதற்கான கடைசித் தேதி 11 ஜூன் 2023 ஆகும். எப்படி விண்ணப்பிப்பது என்பது பற்றிய கூடுதல் தகவல்களை https://ge.iitm.ac.in/birmingham/ இல் காணலாம்.
ஐந்து மாதங்கள் அல்லது பன்னிரெண்டு மாதங்கள் இங்கிலாந்தில் தங்கிப்படிக்கும் வாய்ப்பை இந்த திட்டங்கள் மாணவர்களுக்கு வழங்குகின்றன. 2023 ஜூலையில் மாணவர்கள் ஐஐடி மெட்ராஸில் படிப்பைத் தொடங்கும் நிலையில், விருப்பத்திற்கேற்ப பர்மிங்காம் அல்லது சென்னையில் படிப்பை நிறைவு செய்யலாம்.
இது குறித்துப் பேசிய ஐஐடி சென்னையின் இயக்குனர் பேராசிரியர் வி.காமகோடி,"பர்மிங்காம் பல்கலைக்கழகத்துடன் நீண்ட மற்றும் பயனுள்ள தொடர்புக்கு இது ஒரு சிறந்த தொடக்கம்’’ எனக் கூறினார்.
மாணவர்களுக்கு இரண்டு விருப்பங்கள் வழங்கப்படுகின்றன:
12 மாதங்கள் இங்கிலாந்தில் தங்கிப் படித்து அங்கேயே ஆராய்ச்சி மேற்கொள்ளுதல்
ஐந்து மாதங்கள் இங்கிலாந்தில் படித்து, பின்னர் ஐஐடி சென்னைக்குத் திரும்பி, படிப்பை முடித்து, ஐஐடி சென்னையிலேயே ஆராய்ச்சியைத் தொடருதல்.
60% மதிப்பெண்களுடன் அறிவியல் அல்லது பொறியியலில் இளங்கலைப் பட்டம் பெற்ற மாணவர்கள் இந்தப் பாடங்களுக்கு விண்ணப்பிக்கலாம். CBSE/ CISCE/ மேற்கு வங்க பாடத்திட்டத்தில் 12 ஆம் வகுப்பில் ஆங்கிலத்தில் 75% மதிப்பெண்கள் பெற்ற மாணவர்கள் மற்றும் பிற இந்திய மாநில வாரியங்களில் இருந்து 12 ஆம் வகுப்பில் ஆங்கிலத்தில் 80% மதிப்பெண்கள் பெற்ற மாணவர்களுக்கு TOEFL/IELTS/PTE கல்வித் தேர்வைச் சமர்ப்பிப்பதில் இருந்து விலக்கு அளிக்கப்படுகிறது. இளங்கலை பாடத்தில் பயிற்றுவிக்கும் மொழியாக ஆங்கிலம் இல்லை என்றால், மாணவர்கள் மேலே உள்ள தேர்வுகளை எழுதி தேர்ச்சி பெற வேண்டும்.
வணிகம் மற்றும் தொழில்துறை அமைச்சகம்
சிறிய ஏலக்காய்க்கான வாங்குவோர்-விற்போர் கூட்டத்தை நறுமண பொருட்கள் வாரியம் நடத்தியது
சிறிய ஏலக்காய் தொழில் எதிர்கொள்ளும் பிரச்சினைகளை தீர்ப்பதற்காகவும், அனைத்து பங்குதாரர்களும் நேரடியாக தொடர்பு கொண்டு சிறப்பான வர்த்தக உறவுகளை ஏற்படுத்திக் கொள்வதற்கான பொது தளத்தை வழங்குவதற்காகவும் வாங்குவோர்-விற்போர் கூட்டமொன்றை காணொலி மூலம் நறுமண பொருட்கள் வாரியம் இன்று நடத்தியது.
130-க்கும் அதிகமான பங்குதாரர்கள் வாங்குவோர்-விற்போர் கூட்டத்தில் கலந்து கொண்டனர். சவுதி அரேபியா மற்றும் இதர வளைகுடா நாடுகளுக்கு ஏற்றுமதி செய்வதற்கு தரமான ஏலக்காய்களை பெறுவதற்கு இந்த வாங்குவோர்-விற்போர் கூட்டம் உதவும்.
வாங்குவோர்-விற்போர் கூட்டத்தை தொடங்கி வைத்து பேசிய இடுக்கி நாடாளுமன்ற உறுப்பினரும் வழக்கறிஞருமான தீன் குரியகோஸ், இடுக்கியில் உள்ள சிறிய ஏலக்காய் விளைவிப்பாளர்களின் சமுதாயத்தோடு அது ஒன்றி விட்டதாகக் கூறினார். தரமான ஏலக்காயின் விளைவிப்பு மற்றும் ஏற்றுமதி இந்தப் பொருள் உலகெங்கும் சென்றடைய உதவும் என்று அவர் மேலும் கூறினார்.
விநியோக சங்கிலியின் பல்வேறு கட்டங்களில் சிறிய ஏலக்காய் பங்குதாரர்களுக்கு நறுமண பொருட்கள் வாரியம் ஆதரவை வழங்கி வருகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691250
உள்துறை அமைச்சகம்
பெண்கள் மற்றும் தலித்துகளுக்கு எதிரான குற்றச் செயல்கள்
தேசிய குற்றவியல் ஆவண காப்பகம் வெளியிட்ட தகவல்களின்படி 2013 முதல் 2016 வரை பெண்கள் மற்றும் ஆதிதிராவிடர்களுக்கு எதிரான குற்றச்செயல்கள் குறித்து பதிவு செய்யப்பட்ட வழக்குகளின் எண்ணிக்கை வருமாறு:
|
|
பதிவு செய்யப்பட்ட வழக்குகள்
|
|
2013
|
|
2014
|
|
2015
|
|
2016
|
|
பெண்களுக்கு எதிரான குற்றங்கள்
|
|
309546
|
|
339457
|
|
329243
|
|
338954
|
|
ஆதிதிராவிடர்களுக்கு எதிரான குற்றங்கள்
|
|
39408
|
|
40401
|
|
38670
|
|
40801
ஆதிதிராவிடர் மற்றும் பழங்குடியினர்  சட்டம் 1989 கூடுதல் செயல்திறன் கொண்டதாக இருக்கும் வகையில் 2015ம் ஆண்டு திருத்தியமைக்கப்பட்டது.
பெண்களின் பாதுகாப்பை அதிகரிக்க பல்வேறு நடவடிக்கைகள் எடுக்கப்பட்டுள்ளன.
சட்டம் ஒழுங்கை பராமரிப்பது, மக்களின் உயிர் மற்றும் சொத்து பாதுகாப்பு பொறுப்புகள் சம்பந்தப்பட்ட மாநிலங்களின் உள்ளன. சட்டம் அளிக்கும் அதிகாரங்களின் கீழ் நடவடிக்கை எடுக்கும் பொறுப்பு மாநில அரசுகளிடம் உள்ளன. இதுதொடர்பாக மத்திய உள்துறை அமைச்சகம் வெளியிட்ட வழிகாட்டுதல்கள் www.mha.gov.in தளத்தில் உள்ளன.
மத்திய உள்துறை இணையமைச்சர் திரு. ஹன்ஸ்ராஜ் கங்காராம் ஆஹிர் இன்று மக்களவையில் கேள்வி ஒன்றுக்கு எழுத்து பூர்வமாக அளித்த பதிலில் இந்தத் தகவலை தெரிவித்தார்.
PIB Headquarters
கொவிட்-19 - பிஐபி செய்தித் தொகுப்பு
02.09.2020
· பிரதமர் அலுவலகம்
· மத்திய அமைச்சரவை
· வணிகம் மற்றும் தொழில்துறை அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· வீட்டு வசதி மற்றும் நகர்ப்புற வறுமை ஒழிப்பு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· சிறப்பு சேவைகள் மற்றும் கட்டுரைகள்
(
வணிகம் மற்றும் தொழில்துறை அமைச்சகம்
மாநிலங்களின் ஸ்டார்ட்-அப் தரவரிசை 2021, 04 ஜுலை அன்று வெளியிடப்படுகிறது
ஸ்டார்ட்-அப் நிறுவனங்களுக்கு ஆதரவளிக்கும் மாநிலங்களின் 3-வது தரவரிசைப் பட்டியலை, மத்திய வர்த்தக-தொழில் துறை அமைச்சர் திரு.பியூஷ் கோயல், 4 ஜுலை, 2022 அன்று புது தில்லியில் நடைபெறும் பாராட்டு விழாவில் வெளியிடுகிறார்.
தொழில் ஊக்குவிப்பு மற்றும் உள்நாட்டு வர்த்தகத்துறை, மாநிலங்களுக்கான 3வது தரவரிசை பட்டியலை வெளியிடவுள்ளது. போட்டித்தன்மை மற்றும் கூட்டுறவு கூட்டாட்சி என்ற தொலைநோக்குத் திட்டத்தை ஊக்குவிப்பதே இதன் நோக்கம் ஆகும். ஸ்டார்ட்-அப் நிறுவனங்களின் வளர்ச்சியை ஊக்குவிக்கும் நோக்கில், மாநிலங்கள்/யூனியன் பிரதேசங்கள் தங்களது கட்டுப்பாடுகளை எளிமைப்படுத்துவதை ஊக்குவிக்கும் வகையில், இந்த ஆய்வு 2018-ம் தொடங்கப்பட்டது.
24 மாநிலங்கள் மற்றும் 7 யூனியன் பிரதேசங்கள், 3-வது ஸ்டார்ட்-அப் தரவரிசை ஆய்வில், 7 சீர்திருத்தங்கள் மற்றும் 26 நடவடிக்கை புள்ளிகளின் அடிப்படையில் பங்கேற்றன. ஸ்டார்ட்-அப் சூழல் பற்றிய கருத்துக்கணிப்பு 13 மொழிகளில் 7200 பயனாளிகளிடமிருந்து எடுக்கப்பட்டுள்ளது.
கடந்த 6 ஆண்டுகளுக்குள் ஸ்டார்ட்-அப் கொள்கைகளை உருவாக்கிய மாநிலங்கள்/ யூனியன் பிரதேசங்களின் எண்ணிக்கை 4-ல் இருந்து 30 ஆக அதிகரித்ததுடன், இவற்றில் 29 மாநிலங்கள் / யூனியன் பிரதேசங்கள் ஸ்டார்ட்-அப்புக்கென தனி இணையதளத்தையும் உருவாக்கியுள்ளன.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1838471
நிதி அமைச்சகம்
அரசு பங்குகளின் ஏல விற்பனை அறிவிப்பு
2023-ம் ஆண்டு அரசு பங்கில் 4.56 சதவீதத்தை ரூ 2,000 கோடிக்கும், 2026-ம் ஆண்டு அரசு பங்கில் 5.74 சதவீதத்தை ரூ 6,000 கோடிக்கும், 2035-ம் ஆண்டு அரசு பங்கில் 6.67 சதவீதத்தை ரூ.9,000 கோடிக்கும், 2051-ம் ஆண்டு அரசு பங்கில் 6.99 சதவீதத்தை ரூ.7,000 கோடிக்கும் ஏலம் விடுவதற்கான அறிவிப்பை மத்திய அரசு வெளியிட்டுள்ளது.
இந்த ஏலங்கள் மும்பையில் உள்ள ரிசர்வ் வங்கியால் ஜனவரி 7-ம் தேதி நடத்தப்படும். அறிவிக்கப்பட்ட பங்கு விற்பனையில் 5 சதவீதம் வரை, தகுதியான தனிநபர்கள் மற்றும் நிறுவனங்களுக்கு போட்டியில்லா ஏல முறை திட்டப்படி ஒதுக்கீடு செய்யப்படும்.
போட்டி மற்றும் போட்டியற்ற ஏலங்களை ரிசர்வ் வங்கியின் இ-குபேர் அமைப்பில் மின்னணு முறையில் ஜனவரி 7-ம் தேதி தாக்கல் செய்யப்பட வேண்டும்.
போட்டியில்லா ஏலங்கள் காலை 10.30 மணி முதல் காலை 11.00 மணிக்குள்ளும், போட்டியுடன் கூடிய ஏலங்கள் காலை 10.30 முதல் காலை 11.30 மணிக்குள்ளும் தாக்கல் செய்ய வேண்டும்.
ஏலங்களின் முடிவுகள் ஜனவரி 7-ம் தேதி அறிவிக்கப்படும். வெற்றிகரமாக ஏலம் எடுத்தவர்கள் அதற்கான கட்டணத்தை ஜனவரி 10-ம் தேதி செலுத்த வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787173
PIB Headquarters
ஆவடியில் உள்ள போர் ஊர்திகள் ஆராய்ச்சி மற்றும் வளர்ச்சி நிறுவன வளாகத்தில் தூய்மை நடைபயணம்
தூய்மை இயக்க இருவார அனுசரிப்பின் ஒரு பகுதியாக சென்னையை அடுத்த ஆவடியில் உள்ள போர் ஊர்திகள் ஆராய்ச்சி மற்றும் வளர்ச்சி நிறுவனமும், எஸ்டேட் மேலாண்மை நிறுவனமும் இணைந்து, குப்பைகளை அகற்றிக் கொண்டே நடைபயணம் என்ற பிளாகிங் சிறப்பு நிகழ்ச்சியை இன்று காலை நடத்தின.
தூய்மை உறுதிமொழி ஏற்று தூய்மை கீதம் இசைத்துக் கொண்டே ‘பிளாஸ்டிக்கிலிருந்து சுற்றுப்புறம் காப்போம்’ எனும் தூய்மை முழக்கத்துடன் நடைபயணத்திற்கு ஏற்பாடு செய்யப்பட்டிருந்தது.
நடைபயணத்தை நிறுவன இயக்குனர் திரு.வி.பாலமுருகன் கொடியசைத்துத் துவக்கி வைத்தார். பின்னர் உரையாற்றிய அவர், பிளாஸ்டிக்கினால் சுற்றுப்புறம் மிக மோசமாக பாதிக்கப்படுவதையும், அன்றாட வாழ்க்கையில் பிளாஸ்டிக்கைத் தவிர்க்க வேண்டியதன் அவசியத்தையும் வலியுறுத்தினார். தொழிலாளர்கள் தங்கள் குடும்பம் மற்றும் சுற்று வட்டாரங்களில் பிளாஸ்டிக் ஒழிப்பு விழிப்புணர்வை ஏற்படுத்த வேண்டும் என்று அவர் கேட்டுக் கொண்டார்.
சுமார் ஒன்றரை கிலோ மீட்டர் தூரம் நடைபெற்ற இந்த விழிப்புணர்வு பிளாகிங் பயணத்தில், விஞ்ஞானிகள், தொழில்நுட்ப அலுவலர்கள், தொழிலாளர்கள் மற்றும் அவர்தம் குடும்பத்தினர் பங்கேற்றனர். போர் ஊர்திகள் ஆராய்ச்சி மற்றும் மேம்பாட்டு நிறுவன செய்திக் குறிப்பில் இவ்வாறு கூறப்பட்டுள்ளது.
கப்பல் போக்குவரத்து அமைச்சகம்
இந்தியாவில் உள்ள முக்கிய துறைமுகங்களில் முதல் முறையாக, கொல்கத்தாவில் உள்ள ஷியாமா பிரசாத் முகர்ஜி துறைமுகத்தில் இணைய வானொலி அமைப்பு அறிமுகம்
இந்தியாவில் உள்ள முக்கிய துறைமுகங்களில் முதல் முறையாக, கொல்கத்தாவில் உள்ள ஷியாமா பிரசாத் முகர்ஜி துறைமுகத்தில் இணைய வானொலி அமைப்பு  அறிமுகம் செய்யப்பட்டுள்ளது.
நீண்டதூர கடல்சார் தகவல் தொடர்பை இதன் மூலம் சிறப்பாக மேற்கொள்ள முடியும். மழைக்காலங்கள் மற்றும் மோசமான வானிலைகளின் போது கொல்கத்தாவில் உள்ள வானொலியில் இருந்து தகவல் தொடர்பை மேற்கொள்ள இந்த அமைப்பு வழிவகுக்கும்.
ஷியாமா பிரசாத் முகர்ஜி துறைமுகத்தின் தலைவர் திரு வினீத் குமார் இந்த முன்னேற்றத்தை பாராட்டியுள்ளார். முக்கிய துறைமுகங்களில் முன்னணி இடத்தை கடந்த 152 வருடங்களாக கொல்கத்தா தக்கவைத்துள்ளது குறிப்பிடத்தக்கது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1766540
அறிவியல் மற்றும் தொழில்நுட்பத்துறை
அனைத்து அறிவியல் அமைச்சகங்கள் மற்றும் துறைகளின் உயர்மட்ட கூட்டத்திற்கு மத்திய அமைச்சர் டாக்டர் ஜிதேந்திர சிங் தலைமை வகித்தார்
மாநிலங்கள் அல்லது யூனியன் பிரதேசங்களில் நிலவும் குறிப்பிட்ட சிக்கல்கள் மற்றும் தேவைகளுக்கான தொழில்நுட்ப தீர்வுகளுக்கும் அறிவியல் சார்ந்த எதிர்வினைகளுக்கும் நெருக்கமான மத்திய மாநில ஒத்துழைப்பு தேவை என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
புதுதில்லியில் உள்ள பிரித்வி பவனில் கலப்பு முறையில் நடைபெற்ற அனைத்து அறிவியல் அமைச்சகங்கள் மற்றும் துறைகளின் உயர்மட்ட கூட்டத்திற்கு டாக்டர் ஜிதேந்திர சிங் தலைமை வகித்தார்.
இந்திய அரசின் முதன்மை அறிவியல் ஆலோசகர் பேராசிசிரியர் கே விஜயராகவன், புவி அறிவியல் அமைச்சகத்தின் செயலாளர் டாக்டர் எம் ரவிச்சந்திரன், அறிவியல் மற்றும் தொழில்நுட்பத் துறை செயலாளர் டாக்டர் எஸ் சந்திரசேகர், உயிரி தொழில்நுட்ப துறை செயலாளர் டாக்டர் ராஜேஷ் கோகலே, விண்வெளி துறை செயலாளர் மற்றும் இஸ்ரோ தலைவர் டாக்டர் கே சிவன், அணுசக்தி செயலாளர் டாக்டர் கே என் வியாஸ் உள்ளிட்ட உயர் அதிகாரிகள் இதில் கலந்து கொண்டனர்.
கூட்டத்தில் பேசிய டாக்டர் ஜிதேந்திர சிங், மாநிலங்கள் மற்றும் யூனியன் பிரதேசங்களில் நிலவும் பல்வேறு பிரச்சினைகளைத் தீர்ப்பதற்கும் பொது மக்களின் வாழ்க்கை முறையை எளிதாக்குவதற்கும் தேவையான அறிவியல் தீர்வுகளை அடையாளம் காண்பதற்காக பிரதமர் திரு நரேந்திர மோடியின் தலைமையில் விரிவான நடவடிக்கை எடுக்கப்பட்டுள்ளதாக கூறினர்.
உதாரணத்திற்கு, சமீபத்திய பனி அகற்றுதல் தொழில்நுட்பம் ஜம்மு காஷ்மீரில் பயன்படுத்தப்படும் என்றும் கடற்கரையின் புத்தாக்கம் மற்றும் புதுப்பித்தலில் புதுச்சேரி மற்றும் தமிழ்நாட்டிற்கு உதவி வழங்கப்பட்டு வருவதாகவும் அவர் கூறினார். அடுத்த வாரம் முதல் மாநில அரசுகளுடன் தொடர் கூட்டங்கள் நடைபெறும் என்றும் அமைச்சர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788946
குடியரசுத் துணைத் தலைவர் செயலகம்
சிறந்த நிர்வாகம் அடிமட்ட அளவில் ஊடுருவ வேண்டும்:குடியரசு துணைத்தலைவர் வலியுறுத்தல்
சிறந்த நிர்வாகம் அடிமட்ட அளவில் ஊடுருவ வேண்டும் என குடியரசு துணைத்தலைவர் திரு எம் வெங்கய்யா நாயுடு இன்று வலியுறுத்தினார்.
இந்திய பொது நிர்வாக கழகத்தின்  67-ஆவது ஆண்டு பொதுக் குழுக் கூட்டத்திற்கு குடியரசு துணைத்தலைவர் திரு எம் வெங்கய்யா நாயுடு தலைமை தாங்கினார். அப்போது அவர் பேசியதாவது, மக்களின் வாழ்க்கைத் தரத்தை மேம்படுத்தும் நோக்கில் கொள்கைகளையும், திட்டங்களையும் மத்திய அரசு உருவாக்குகிறது மற்றும் இந்தியாவின் வேகமான வளர்ச்சி மூலம் மக்களின் வாழ்க்கையை மகிழ்ச்சிகரமாகவும், சௌகர்யமாகவும் ஆக்குகிறது. இந்திய பொது நிர்வாக கழகம் ஒரு முன்னணி நிறுவனம், பொது நிர்வாகக் கொள்கை மற்றும் அதை செயல்படுத்துவதற்காக இது தன்னை அர்ப்பணித்துள்ளது. விநியோக முறையில் உள்ள திறன் குறைபாடுகளைப் போக்க இந்நிறுவனம் முக்கிய பங்காற்ற வேண்டும். நாட்டில் அரசு சீர்த்திருத்தங்களில் புதிய அலைகளை ஏற்படுத்த தகுதியான நிறுவனம் இந்திய பொது நிர்வாக கழகம்.
தற்போதைய மற்றும் உருவாகும் சவால்களுக்கு ஏற்ப ஐஐபிஏ தன்னை மாற்றிக்கொள்வது மகிழ்ச்சி அளிக்கிறது. டிஜிட்டல் பயிற்சித் துறையில் ஐஐபிஏ தற்போது முன்னணி நிறுவனமாக உள்ளது. கர்மயோகி திட்டத்தில் மிக முக்கிய பங்காற்றியது. 2020-21ஆம் ஆண்டில் 66 ஆன்லைன் பயிற்சித் திட்டங்களை ஐஐபிஏ வெற்றிகரமாக நடத்தி 8,353 அதிகாரிகளுக்கு பயிற்சி அளித்துள்ளது.
மத்திய அமைச்சர் டாக்டர் ஜிதேந்திர சிங் தலைமையில் ஐஐபிஏ சிறப்பாக செயல்படுகிறது. ஐஐபிஏ நிர்வாக கவுன்சிலை பயனுள்ள வகையில் திறமையாக மாற்ற கடந்த ஓராண்டில் ஐஐபிஏ-யின் விதிமுறைகளில் பல திருத்தங்கள் கொண்டுவரப்பட்டன.
இவ்வாறு திரு வெங்கய்யா நாயுடு கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1768568
-----
((Visitor Counter : 158